হজের ফরজ আমল তিনটি। যথা ১. ইহরাম বাঁধা। ২. আরাফার ময়দানে অবস্থান করা। ৩. তাওয়াফে জিয়ারত করা। ছয়টি আমল ওয়াজিব। যথা১. সাফা ও মারওয়া পাহাড়ের মাঝখানে সাতবার সাঈ করা। ২. জিলহজের ১০ তারিখ সুবহে সাদিক থেকে সূর্যোদয় পর্যন্ত এক মুহূর্তের জন্য হলেও মুজদালিফায় অবস্থান করা। ৩. মিনায় জামারাত বা শয়তানকে পাথর নিক্ষেপ করা। ৪. তামাত্তু ও কিরান হজ পালনকারীদের ক্ষেত্রে হজের কোরবানি করা। ৫. ইহরাম ত্যাগের আগে মাথার চুল মুড়ানো বা ছাঁটা। ৬. পবিত্র মক্কার বাইরের লোকদের জন্য মক্কা থেকে বিদায়কালীন তাওয়াফ করা। এর বাইরেও হজের আরও বিভিন্ন আমল রয়েছে, সেগুলো সুন্নত অথবা মুস্তাহাব।